মেমোরিয়েলশিংগী থোংদা নেস্নেল প্রাইদ থম্মোয়দা মমি তাহনবা

২০১৬কী ওক্তোবর ৩১দা এক ভারত শ্রেস্থ ভারত হৌদোকপা মতমদা প্রধান মন্ত্রী নরেন্দ্র মোদীনা হায়খি “সরদার পতেলনা ঐখোয়দা এক ভারত পীনবিরে। হৌজিক্তি শ্রেস্থ ভারত ওইহনবা অসি ঐখোয় ভারত মচা কোতি ১২৫গী তৌফদ্রবা ইথৌদাংনি।” মহাক্না ভারতকী প্রধান মন্ত্রী ওইদ্রিঙৈগী মমাংদগী ৱাখল্লোন অসিমক্নি নরেন্দ্র মোদীবু লমজিংলিবা। ঐখোয়গী নুংশিরবা লৈবাক অসিগী য়ুনিতী, সেক্যুরিতী, সোভরেন্তী অমসুং দিবেলপমেন্তকীদমক চাওনা কত্থোখিবা অদুগুম্লবা নেস্নেল হেরোশিংবু ইকায় খুম্নজবদা নরেন্দ্র মোদীনা থাজরম্মি। ঐখোয়গী পুৱারী অমসুং হেরিতেজপু ঐখোয়গী নেস্নেল প্রাইদ অমসুং কোন্সিয়সনেসকী শরুক ওইহনবা মহাক্না পামলম্মি। দান্দিগী নেস্নেল সোল্ত সত্যগ্রহ মেমোরিয়েল অসি খুদম অমনি। মসিনা ১৯৩০দা মহাত্মা গান্ধীনা লুচীংদুনা মহাক্কী তুংইনবা সত্যগ্রহিস ৮০গী দান্দি খোংচৎ অদুগী স্পিরিৎ অমসুং ইনর্জী অদু ইকায় খুম্নরি। সরদার বল্লবভাই পতেলগী মীতর ১৮২ ৱাংবা স্তেচু ওফ য়ুনিতী অসি মসিগী খ্বাইদগী মতিক মঙাল লৈবা খুদম্নি। ঙসি মালেমদা খ্বাইদগী ৱাংবা মীতম অসি নরেন্দ্র মোদীনা গুজরাতকী মুখ্য মন্ত্রী ওইরিঙৈ মতমদা মহাক্ন অহানবা ওইনা মসিগী ৱাখল তৌখি। মীতম অসি ভারতপু অমত্তা ওইনা পুন্সিনবিরম্বা আইরন মেন ওফ ইন্দিয়াদা কত্থোকপা খক্তা নত্তনা ইন্দিয়ান পুম্নমক্কীদমক চাওথোকচনিঙাই ওইবা মোনুমেন্ত অমসুনি। চহী তরাগী খুজিং কয়াদগী নেতাজি সুভাশ চন্দ্র বোসকী ইমুং মনুংনা মহাক্কী পুন্সিগী থৌদোকশিংগা মরী লৈনবা ফাইলশিং দিক্লাসিফাই তৌনবা তক্নদুনা লাক্লি। মমাংগী সরকারশিংনা মসিগী মরমদা অচেৎপা ৱারেপ অমা লৌবদগী নাথৈরম্মি। ২০১৫গী ওক্তোবর ফাওবা মতম হৌখি, মদুদগী নরেন্দ্র মোদীনা নেতাজিগী ইমুংগী মীওইশিংবু মহাক্কী রিসিদেন্সতা তরাম্না ওকখি। মহাক্না হায়খি, “পুৱারীবু লোৎশিন্দুনা থম্বগী মরম অদু ঐহাক্না উবা ফংদে।” পুৱারীবু কাওখ্রবা মখোয়শিং অদুনা মসি শেমগৎনবা শক্তি অদুসু মাংখ্রে হায়না মহাক্না মখা তাখি। ফাইশিং অদু য়াম্না থুনা ক্লাসিফাই তৌখি অমসুং দিজিতেল প্লেৎফোর্ম অমদা হাপকৎখি। ১৯৪০গী ময়াইদা লাল কিলাদা অই.এন.এ.গী ত্রায়েলনা লৈবাক অসিবু নিকহনখি। অদুম ওইনমক, চহী তরাগী খুজিং কয়াগী ওইনা ত্রায়েল পাংথোকখিবা বিলদিং অদু লাল কিলাগী কমপ্লেক্স মনুংদা কাওদুনা লৈখি। চহী অসিগী সুভায বোসকী জয়েন্তিদা, প্রধান মন্ত্রীনা বিলদিং অদুমক্তদা ম্যুজিয়ু অমা শঙ্গাদুনা নেতাজি অমসিং নেস্নেল আর্মীদা কত্থোকখি। ম্যুজিয়ম অসিগী শরুক মরি লৈরি, মদুবু অপুনবা ওইনা ক্রান্তী মন্দির হায়না খংনরি। ১৮৫৭কী নিংতম লালহৌ অমসুং জল্লানৱালিবাগ মীহাৎতা কত্থোক্লবা ম্যুজিয়মসু কমপ্লেক্স অসিগী শরুক অমনি। দিজাস্তর রেস্পোন্স ওপরেসনশিংদা শরুক য়ারিবা পুলিস পর্সোনেলবু ইকায় খুম্ননবা নেতাজী সুভাশ চন্দ্র বোসকী মিংদা মনা অমসুং প্রধান মন্ত্রীনা লাওথোকখি। হৌখিবা চহী মরি অসিদা ঐখোয়গী পুৱারীগী অথৌবা লুচীংবা কয়াগী থৌদাংশিং অদু নীংশিংনবা তোঙান তোঙানবা অতোপ্পা মেমোরিয়েল কয়া অমসু শাখ্রে। নরেন্দ্র মোদীগী মরুওইবা ৱাখল্লোনশিংদা অমদি পাঞ্চতীর্থনি- বাবাসাহেব ভিমরাও অম্বেদকরদা কত্থোকপা মেমোরিয়েল মঙা। মসিদা য়াওরিবদি মহৌদা মহাক্কী পোকফম, য়ু.কে.দা মহৈ তম্লিঙৈ মতমদা মহাক্না লৈখিবা লন্দনগী মফম, নাগপুরদা লৈরিবা দীকশা ভুমী, দিন্নীদা মহাপরিনির্বন, অমসুং মুম্বাইদা চাইত্য ভুমীনি। মহাক্না গুজরাতকী মুখ্য মন্ত্রী ওইরিঙৈ মতমদা কতচতা মহাক্না শ্যামজী কৃষ্ণ বর্মদা কত্থোকপা মেমোরিয়েল অমা শঙ্গাখি। হরিয়ানাদা অথোইবা সোসিয়েল রিফোর্মর অমা ওইরিবা সর শোতু রামগী মীতম মায়খুম হাংদোকখি। অরাবিয়ান সিদা, মুম্বাইগী সমুদ্র মপান্দা মহাক্না শিবাজি মেমোরিয়েলগীদমক উরেপ উয়ুং তমখি। দিল্লীদা প্রধান মন্ত্রীনা নেস্নেল সাইন্স সেন্তরদা সরদার পতেল গেলরী শঙ্গাখি। হন্দক্তা মহাক্না লৈবাক অসিগী থৌদাংগীদমক মথ্বাই থাখ্রবা অদুগুম্লবা পুলিস পর্সোনেল ৩৩,০০০ হেনবগী থৌনা অমসুং কত্থোকপা অদুবু ইকায় খুম্ননবা নেস্নেল পুলিস মেমোরিয়েল জাতিদা খুৎশিন্নখ্রে। হপ্তা অমা অনিগী মনুংদা নেস্নেল ৱার মেমোরিয়েল অমসুং মায়খুম হাংদোক্লগনি, মদুনা নিংতম্বা ফংলবা মতুংদগী লানফমশিং অমসুং ওপরেসনশিংদা থৱায় থাখ্রবা অদুগুম্লবা লান্মীশিংবু নীংশিংদুনা কত্থোকনি। মেমোরিয়েলশিং অসি হৌজিক্কী অমসুং তুংগী চারোল শুরোনগী সোর্স ওফ ইন্সপিরেসন অমনি। নরেন্দ্র মোদীগী লুচীং মখাদা শারিবা মেমোরিয়েলশিং অসিনা নেস্নেলিজমগী সোভেনিয়র অমগুম লেপ্লি।